Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 657/12/5506	Martin, 11.7.2013
EEČ : 2-40-192-2013

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1 Trestného zákona číslo 140/1961 Zbierky zákonov v znení zákona číslo 171/2003 Zbierky zákonov

Rozhodol: 	prokurátor Okresnej prokuratúry Martin
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že po predchádzajúcej vzájomnej dohode s XXXXX, nar. XXXXX, uzatvoril v predajni XXXXX na Ul. osloboditeľov v Martine 11.09.2001 obv. XXXXX so spoločnosťou Quatro a. s. XXXXX zmluvu o prenájme veci č. 410514762, ktorej predmetom bol rádiomagnetofón zn. Sanyo a hifi veža zn. Aiwa spolu v hodnote 18.950,- Sk, pričom zaplatil iba akontáciu v sume 1.917,- Sk, ďalšie splátky už nezaplatil, tovar odovzdal za 500,- Sk XXXXX, čím spoločnosti Quatro a.s. XXXXX spôsobili škodu v sume 15.904,- Sk (527,92 Eur),

lebo je trestné stíhanie neprípustné podľa § 9 odsek 1 písmeno d

Odôvodnenie:

	Policajný orgán OR PZ  OKP XXXXX  uznesením ČVS ORP-69/OKP-2003 dňa 09.06.2003 vzniesol obvinenie XXXXX, nar. XXXXX a XXXXX, nar. XXXXX, pre  trestný čin  podvodu v spolupáchateľstve podľa § 9 ods. 2, § 250 ods. 1 Tr. zák., účinného do 31.12.2005.

	XXXXX bol 08.07.2003 vypočutý, pričom uviedol, že XXXXX ho vyhľadal a nahovoril ho, aby na svoje meno uzatvoril zmluvu o prenájme, pretože s jeho osobou sa takáto zmluva uzatvoriť nedala. Tovar si v predajni vybral XXXXX sám, taktiež mu dal peniaze na zaplatenie akontácie, s tovarom z predajne už odchádzal XXXXX, boli dohodnutí tak, že splátky bude už platiť XXXXX. Za túto službu mu pred predajňou XXXXX vyplatil sumu 500,- Sk.

	V spisovom materiály sa nachádza oznámenie o úmrtí XXXXX, ktorý zomrel 20.06.2008.

	Podľa § 9 ods. 1 písm. d/ Tr. por., trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.

Podľa § 215 Tr. por. prokurátor zastaví trestné stíhanie ak podľa písm. d/ Tr. por. je trestné stíhanie neprípustné podľa § 9 Tr. por.

	Vzhľadom k týmto skutočnostiam som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Dr. Roman Tatarka
prokurátor